Komisjoni määrus (EMÜ) nr 1745/85,

26. juuni 1985,

millega muudetakse määrust (EMÜ) nr 2290/83, millega nähakse ette sätted nõukogu määruse (EMÜ) nr 918/83 (millega kehtestatakse ühenduse tollimaksuvabastuse süsteem) artiklite 50–59 rakendamiseks

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 28. märtsi 1983. aasta määrust (EMÜ) nr 918/83, millega kehtestatakse ühenduse tollimaksuvabastuse süsteem, [1] eriti selle artiklit 143,

ning arvestades, et:

komisjoni määruse (EMÜ) nr 2290/83 [2] artikli 2 lõikega 1 nähakse muu hulgas ette, et asutus või ühingut, kellele kaup saadetakse, on kohustatud kasutama imporditud kaupu üksnes mittekaubanduslikel eesmärkidel algmääruse artikli 54 teise taande tähenduses; algmääruse sätetes ei esitata seda nõuet nimetatud algmääruse artikli 51 kohaselt imporditud kaupade kohta; määruse (EMÜ) nr 2290/83 artikli 2 lõike 1 sõnastust tuleb vastavalt muuta;

pärast komisjoni määruse (EMÜ) nr 2290/83 jõustumist saadud kogemused on näidanud, et kontrolleksemplarile T5 tehtavast märkest ei piisa sihtliikmesriigi tolliasutuste teavitamiseks nende kohustusest tagada, et instrumenti või aparaati vastuvõttev asutus või ühing kasutab seda vastavalt tollimaksuvabastuse jätkamise osas kehtestatud tingimustele; nimetatud märget tuleks seetõttu muuta;

määruse (EMÜ) nr 2290/83 artikli 16 lõikes 1 sätestatakse, et iga liikmesriik saadab komisjonile nende instrumentide, aparaatide, varuosade, osiste, manuste ja tööriistade loetelu, mille hind või tolliväärtus ületab 3000 eküüd ja mille imporditollimaksuvaba import on lubatud artikli 7 lõike 1 või artikli 14 lõike 1 alusel; nimetatud alampiir määrati 1980. aastal, kuna määruses (EMÜ) nr 2290/83 esitati muutmata kujul varem kohaldatud komisjoni määrusega (EMÜ) nr 2784/79 [3] määratud alampiir; seda alampiiri ei ole hiljem muudetud;

nimetatud alampiiri oleks asjakohane suurendada 5000 eküüni;

käesolevas määruses sätestatud meetmed on kooskõlas tollimaksuvabastuse komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EMÜ) nr 2290/83 järgmiselt.

1. Artikli 2 lõige 1 asendatakse järgmisega:

"1. Algmääruse artiklis 51, artikli 52 lõikes 1 ning artiklites 53 ja 56 osutatud haridus-, teadus- ja kultuurimaterjalide (edaspidi "kaup") imporditollimaksuvabal importimisel peab see asutus või ühing, kellele kaup saadetakse:

- lähetama kõnealuse kauba otse deklareeritud sihtkohta,

- kandma selle oma inventarinimestikku,

- hõlbustama mis tahes kontrolli, mida pädev asutus peab vajalikuks, et tagada imporditollimaksuvaba impordi lubamise tingimuste täitmine.

Lisaks sellele on algmääruse artikli 52 lõikes 1 ning artiklites 53 ja 56 osutatud kauba puhul asutus või ühing, kellele kaup saadetakse, kohustatud kasutama eespool nimetatud kaupa üksnes mittekaubanduslikel eesmärkidel algmääruse artikli 54 teise taande tähenduses."

2. Artikli 3 lõige 2 asendatakse järgmisega:

"2. Kui asutus või ühing, kellele kaup antakse tasuta või tasu eest kasutada või võõrandatakse, asub muus liikmesriigis kui asutus või ühing, kes annab kauba tasuta või tasu eest kasutada või võõrandab kauba, annab lähteliikmesriigi pädev tolliasutus sellise kaubalähetamise korral välja kontrolleksemplari T5 vastavalt määruses (EMÜ) nr 223/77 ettenähtud eeskirjale, et tagada selle kauba kasutamine viisil, mille korral saab jätkuvalt kohaldada imporditollimaksuvabastust. Seetõttu peab nimetatud kontrolleksemplar sisaldama lahtris 104 pealkirja "Muud" all ühte järgmistest märgetest:

- ;

- ;

- ;

- ;

- ;

- ;

- ."

3. Artikli 16 lõige 1 asendatakse järgmisega:

"1. Iga liikmesriik saadab komisjonile nende instrumentide, aparaatide, varuosade, osiste, manuste ja tööriistade loetelu, mille hind või tolliväärtus ületab 5000 eküüd ja mille imporditollimaksuvaba import on lubatud artikli 7 lõike 1 või artikli 14 lõike 1 alusel."

Artikkel 2

Käesolev määrus jõustub 1. juulil 1985.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. juuni 1985

Komisjoni nimel

asepresident

Cockfield

[1] EÜT L 105, 23.4.1983, lk 1.

[2] EÜT L 220, 11.8.1983, lk 20.

[3] EÜT L 318, 13.12.1979, lk 32.

--------------------------------------------------